[{"text_idx": "#000000", "text": "Sotsiaaldemokraatide tegusad 100 pa\u0308eva valitsuses"}, {"text_idx": "#000001", "text": "Sotsiaaldemokraatide osalusel loodud valitsusel on saanud ta\u0308is 100 pa\u0308eva, mis on mo\u0308o\u0308dunud kiirelt ja sihipa\u0308raselt. Oleme seisnud mitme po\u0303himo\u0303ttelise muutuse eest, et tagada inimeste va\u0308a\u0308rikus, kindlustunne ja toimetulek. Kuid teha on veel va\u0308ga palju."}, {"text_idx": "#000004", "text": "Siseminister Lauri La\u0308a\u0308nemetsa vo\u0303itluse tulemusel saavad pa\u0308a\u0308stjad, pa\u0308a\u0308stekorraldajad, politseinikud ja teised siseturvalisuse valdkonna to\u0308o\u0308tajad oodatud palgato\u0303usu, sest pelgalt tunnustus ja missioonitunne lauda ei kata. Senine palk ei taga meie pa\u0308a\u0308stjate ja nende perede toimetulekut, misto\u0303ttu to\u0308o\u0308tab ta\u0308na iga teine pa\u0308a\u0308stja kahel vo\u0303i koguni kolmel to\u0308o\u0308kohal. Ikka oma une, pere ja tervise arvelt."}, {"text_idx": "#000006", "text": "Uuest aastast to\u0303useb politseinike minimaalne palk 1849 euroni, ehk siis ko\u0303ik politseinikud hakkavad saama va\u0308hemalt Eesti keskmist palka. Seekordne palgato\u0303us on teistmoodi, sest:"}, {"text_idx": "#000009", "text": "Va\u0308ga paljude inimeste mure on see, kuidas tasuda oma la\u0308hedase hooldekodukoha eest vo\u0303i mo\u0303tleb eakas, kuidas ku\u0308ll teha nii, et ta ei ja\u0308a\u0308ks oma la\u0308hedastele koormaks. To\u0308o\u0308- ja terviseminister Peep Petersoni eestvo\u0303ttel muutub uuest aastast hooldekodukoht abivajajatele keskmise pensioni eest ka\u0308ttesaadavaks ja perekond ei pea enam la\u0308hedase eest maksma juurde teist sama suurt osa. See on aastaku\u0308mnete suurim ning vajalikuim reform sotsiaalvaldkonnas."}, {"text_idx": "#000010", "text": "Peale rahalise kokkuhoiu saavad ku\u0308mned tuhanded oma la\u0308hedase hooldusega tegelenud inimesed vo\u0303imaluse ja\u0308tkata vo\u0303i po\u0308o\u0308rduda tagasi oma erialase to\u0308o\u0308 juurde, parandades nii oluliselt oma pere toimetulekut. Samuti vo\u0303imaldab see leida varasemast rohkem aega endale ja oma lastele."}, {"text_idx": "#000011", "text": "Kultuuriminister Piret Hartmani peamine prioriteet oli kultuuri- ja spordivaldkonna inimeste ning kultuuriasutuste toimetuleku tagamine. Uuest aastast to\u0303useb riiklike kultuurito\u0308o\u0308tajate miinimumpalk 1400 eurolt 1600 euroni ning lisaks sellele saavad kultuuriasutused 15 protsendi suuruse palgafondi to\u0303usu, et vo\u0303imaldada palgato\u0303usu ka neile to\u0308o\u0308tajatele, keda miinimumtasu to\u0303us ei puuduta."}, {"text_idx": "#000012", "text": "Uuest aastast saavad ko\u0303rgema kutsekvalifikatsiooniga treenerid ajalooliselt ko\u0303rge palgato\u0303usu. Senisest aastaid paigal olnud 1020 euro suurusest palgast to\u0303useb viienda ja ko\u0303rgema kvalifikatsiooniga treenerite miinimumpalk 37 protsenti ehk 1400 euroni."}, {"text_idx": "#000013", "text": "Ehkki loomesektor alles taastub koroonakriisi mo\u0303judest, on energiakriis ja u\u0308ldine elukalliduse to\u0303us esile toonud uued va\u0308ltimatud vajadused. Meie kultuuri- ja spordivaldkonna ja\u0308tkusuutlikkuse tagamiseks suureneb riigipoolne po\u0303hirahastus 12,8 miljoni euro vo\u0303rra. See puudutab nii kultuuriministeeriumi haldusala asutusi kui ka erasektoris tegutsevaid kultuuri- ja spordiorganisatsioone."}, {"text_idx": "#000015", "text": "Juba peagi esitab kultuuriminister Piret Hartman valitsusele kultuuriranitsa programmi, mis vo\u0303imaldaks isea\u0308ranis maakohtades elavatel po\u0303hikoolilastel ku\u0308lastada teatrietendusi, kino, muuseume vo\u0303i na\u0308itusi. U\u0308htlasi peame oluliseks huvihariduse toetuse to\u0303usu, et lastel oleks vo\u0303imalus osaleda huvihariduses olenemata lastevanemate rahakoti paksusest."}, {"text_idx": "#000016", "text": "Eesti inimesed tahavad toetada kultuuri ja sporti. Selleks tuleb u\u0308le vaadata senine annetamisega seotud maksupoliitika, sest praegu ei vo\u0303imalda see ettevo\u0303tetel toetada Eesti kultuuri- vo\u0303i spordiarengut soovitud ma\u0308a\u0308ral."}, {"text_idx": "#000017", "text": "Kolmas suur prioriteet on vabakutselise loovisikute toimetulek. Oluline on ette vo\u0303tta palgaku\u0308simus ja tagada loovisikute kindlustunne. Riik peab tagama vabakutselistele nii va\u0308a\u0308rika palga kui ka ravikindlustuse. Ravikindlustus peab olema tagatud igale kultuuri- vo\u0303i spordivaldkonnas to\u0308o\u0308tavale inimesele."}, {"text_idx": "#000020", "text": "Samuti allkirjastas minister tegevuskava, millega on Eesti veekogude seisundi parandamiseks plaanis ette vo\u0303tta 2300 tegevust, mida ja\u0308rgmisel viiel aastal hakkavad ellu viima riigiasutused, kohalikud omavalitsused, vee-ettevo\u0303tted, po\u0303llumajandustootjad jt tootmisettevo\u0303tted, maaparandussu\u0308steemide omanikud, paisutajad, sadamad ja eraisikud. Investeeringuteks vajaminevast rahast ligi 685 miljonit eurot on olemas ning praegu otsitakse vo\u0303imalusi puuduoleva 165 miljoni euro saamiseks."}, {"text_idx": "#000023", "text": "Riigikogus vo\u0303eti vastu eelno\u0303u, mille eesma\u0308rk on toota Eestis 2030. aastaks sama palju rohelist elektrit, kui on aastane kogutarbimine. Majandus- ja kommunikatsiooniminister Riina Sikkuti eestvedamisel lahendame konkreetseid takistusi, mis on seni (mere)tuuleparkide ja teiste taastuvenergialahenduste rajamisel ees seisnud. Na\u0308iteks lubab eelno\u0303u rajada maismaatuuleparke maardlatele. Samuti kaotame a\u0308ra nn fantoomliitumised, et tuua juurde liitumisvo\u0303imekust neile arendajatele, kes seda pa\u0308riselt vajavad."}, {"text_idx": "#000027", "text": "Kriisid on to\u0303estanud, et paremerakondade poolt jumaldatud O\u0303huke Riik ei suuda tagada inimestele kindlustunnet ja toimetulekut. Sotsiaaldemokraatide osalusel va\u0308rskelt koostatud riigieelarve on oluline samm tugevama ja oma inimestest hoolivama Eesti suunas. Kuid olulised muutused ei su\u0308nni u\u0308leo\u0308o\u0308 ega isegi 100 pa\u0308evaga. Tugeva Eesti ehitamiseks vajame sinu toetust ma\u0308rtsis toimuvatel Riigikogu valimistel. Tule meiega!"}, {"text_idx": "#000028", "text": "MADIS KALLAS: a\u0308rme ja\u0308a\u0308 unistama kiirest ja mugavast u\u0308histranspordist. Teeme selle a\u0308ra!\nJEVGENI OSSINOVSKI: Ta\u0308nase tulubaaasiga ei ole vo\u0303imalik pidada u\u0308leval sellist riiki, nagu soovivad sotsiaaldemokraadid\nErakonna venekeelse u\u0308henduse konverents keskendus Ukraina so\u0303jale, koolireformile ning palgalo\u0303he va\u0308hendamisele\nRiigikogu muudab haigushu\u0308vitise maksmise korra lapseootel naiste suhtes o\u0303iglaseks"}]